Ehdotus: neuvoston päätökseksi AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä /* KOM/2000/0198 lopull. - ACC 2000/0103 */





Ehdotus NEUVOSTON PÄÄTÖKSEKSI AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä (komission esittämä) PERUSTELUT Neljännen Lomén yleissopimuksen voimassaolo päättyi 29 päivänä helmikuuta 2000. Sen seuraajasopimusta koskevat poliittiset neuvottelut saatiin päätökseen 3 päivänä helmi- kuuta 2000. Koska uutta AKT-EY-kumppanuussopimusta ei voitu saattaa voimaan edellisen yleissopimuksen voimassaolon päättymispäivään mennessä, AKT-EY-suurlähettiläskomitea vahvisti 28. helmikuuta 2000 siirtymävaiheen toimenpiteet. Näiden toimenpiteiden ansiosta uuden kumppanuussopimuksen kauppaa koskevia määräyksiä voidaan soveltaa ennakkoon. Tässä päätösehdotuksessa komissiolle siirretään yhteisön päätöksentekoa koskeva täytäntöönpanovalta uuden AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä tehtäviä poikkeuksia koskevien AKT-valtioiden pyyntöjen osalta. Päätöksellä korvataan tällä hetkellä voimassa oleva, neuvoston päätöksessä 90/523/ETY [1] vahvistettu toimivallan siirto. [1] EYVL L 290, 23.10.1990, s. 33. Uuden kumppanuussopimuksen pöytäkirjan N:o 1 38 artiklan 9 kohdan mukaan alkuperäsäännöistä tehtäviä poikkeuksia koskevat AKT-valtioiden pyynnöt katsotaan hyväksytyiksi, jos yhteisö ei ilmoita AKT-valtioille niitä koskevaa kantaansa 75 työpäivän kuluessa pyyntöjen vastaanottamisesta. Jotta poikkeuspyyntöjä koskevat päätökset saataisiin tehtyä ajoissa, on tärkeää, että neuvosto hyväksyy tämän päätösehdotuksen mahdollisimman pian. Tästä syystä ehdotetaan, että komissio hyväksyy ehdotuksen ja toimittaa sen edelleen neuvostolle. 2000/0103 (ACC) Ehdotus NEUVOSTON PÄÄTÖKSEKSI AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ja 3 kohdan 1 alakohdan kanssa, ottaa huomioon komission ehdotuksen, sekä katsoo seuraavaa: (1) Neljännen AKT-EY-yleissopimuksen voimassaolo päättyi 29 päivänä helmi- kuuta 2000. (2) Uusi AKT-EY-kumppanuussopimus ei voinut tulla voimaan mainittuna päivänä. (3) 1 päivänä maaliskuuta 2000 sovellettavista siirtotoimenpiteistä 28 päivänä helmi- kuuta 2000 tehdyn AKT-EY-suurlähettiläskomitean päätöksen N:o 1/2000 [2] 3 artiklassa säädetään, että AKT-EY-kumppanuussopimuksen kauppaa koskevia määräyksiä, myös käsitteen "alkuperätuotteet" määrittelystä ja hallinnollisen yhteistyön menetelmistä tehtyä pöytäkirjaa N:o 1, sovelletaan 1 päivästä maalis- kuuta 2000. [2] EYVL L 56, 1.3.2000, s. 47. (4) Mainitun pöytäkirjan 38 artiklan 9 kohdan mukaan pöytäkirjan alkuperäsäännöistä tehtäviä poikkeuksia koskevat AKT-valtioiden pyynnöt katsotaan hyväksytyiksi, jos yhteisö ei ilmoita AKT-valtioille niitä koskevaa kantaansa 75 työpäivän kuluessa siitä, kun pöytäkirjan 37 artiklalla perustetun AKT-EY-tulliyhteistyökomitean EY-puheenjohtaja on ottanut pyynnöt vastaan. (5) Sen vuoksi on tarpeen vahvistaa menettely sen varmistamiseksi, että yhteisön kanta voidaan vahvistaa ja ilmoittaa AKT-valtioille 75 työpäivän kuluessa. (6) Koska tämän päätöksen täytäntöön panemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn komission päätöksen 1999/468/EY [3] 2 artiklassa tarkoitettuja hallintotoimenpiteitä, ne olisi hyväksyttävä mainitun päätöksen 4 artiklassa säädettyä hallintomenettelyä noudattaen. [3] EYVL L 184, 17.7.1999, s. 23. (7) Neuvoston päätöksessä 523/90/ETY [4] säädettiin toimivallan siirtämisestä komissiolle yhteisön yhteisen kannan vahvistamiseksi AKT-valtioiden pyynnön osalta poikkeuksista neljännen AKT-ETY-yleissopimuksen pöytäkirjassa N:o 1 määrätyistä alkuperäsäännöistä koskevasta menettelystä. Samanlaisesta toimivallan siirtämisestä olisi nyt säädettävä AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevassa menettelyssä. [4] EYVL L 290, 23.10.1990, s. 33. (8) Neuvoston asetuksessa (ETY, Euratom) N:o 1182/71 [5] säädetään määräajoista, päivämääristä ja määräpäiviin sovellettavista säännöistä, [5] EYVL L 124, 8.6.1971, s. 1. ON PÄÄTTÄNYT SEURAAVAA: 1 artikla Komissio vahvistaa 2 artiklassa säädettyä menettelyä noudattaen yhteisön yhteisen kannan niihin AKT-valtioiden esittämiin pyyntöihin, jotka koskevat poikkeuksen myöntämistä AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä. 2 artikla Komissiota avustaa neuvoston asetuksella (ETY) N:o 2913/92 [6] perustettu tullikoodeksi- komitea, jäljempänä 'komitea'. [6] EYVL L 302, 19.10.1992, s. 1. Komission edustaja tekee komitealle ehdotuksen yhteiseksi kannaksi 25 työpäivän kuluessa siitä, kun AKT-EY-tulliyhteistyökomitean EY-puheenjohtaja on vastaanottanut poikkeusta koskevan pyynnön. Komitea antaa ehdotuksesta lausunnon määräajassa, jonka puheenjohtaja asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio vahvistaa yhteisen kannan ja toimittaa sen välittömästi AKT-valtioille. Jos yhteinen kanta ei kuitenkaan ole komitean lausunnon mukainen, komissio toimittaa sen viipymättä neuvostolle. Siinä tapauksessa komissio lykkää sen toimittamista AKT-valtioille 25 työpäivällä siitä ajankohdasta, jona komitea äänesti asiasta. Neuvosto voi määräenemmistöllä vahvistaa muunlaisen yhteisen kannan kolmannessa kohdassa säädetyn määräajan kuluessa. 3 artikla Tätä päätöstä sovellettaessa sovelletaan asetuksessa (ETY, Euratom) N:o 1182/71 vahvistettua työpäivän määritelmää. 4 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan koko AKT-EY-kumppanuussopimuksessa vahvistetun valmistelukauden ajan. Tehty Brysselissä Neuvoston puolesta Puheenjohtaja RAHOITUSSELVITYS 1. Toimenpiteen nimi Ehdotus neuvoston päätökseksi AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä 2. Budjettikohta/-kohdat 12 luku, 120 momentti (tullittomuus) 3. Oikeusperusta Perustamissopimuksen 133 artikla 4. Toimenpiteen kuvaus 4.1 Toimenpiteen yleistavoite Yhteisön päätöksentekoon liittyvän täytäntöönpanovallan siirtäminen komissiolle AKT-EY-kumppanuussopimuksen pöytäkirjassa N:o 1 vahvistetuista alkuperä- säännöistä tehtäviä poikkeuksia koskevien AKT-valtioiden pyyntöjen osalta Lokakuun 8 päivänä 1990 tehdyn neuvoston päätöksen 90/523/ETY uusiminen. 5. Rahoitusvaikutukset Neuvoston päätös ei aiheuta taloudellisia menetyksiä tai tuloja yhteisön talousarvion kannalta. 6. Petosten torjuntatoimet Ei sovelleta. VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Ehdotus neuvoston päätökseksi AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä Asiakirjan viitenumero TAXUD/1014/2000 Vaikutus yritystoimintaan Ehdotuksella ei ole vaikutusta yhteisön kilpailukykyyn ja työllisyystilanteeseen.